
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1803 

7 Σεπτεμβρίου 2007 


ΑΠΟΦΑΣΕΙ Σ 

Αριθμ. 8002/32/122-α 

Χορήγηση επιδόματος αυξημένης επιχειρησιακής ετοι¬ 
μότητας στο ένστολο προσωπικό της Ελληνικής 
Αστυνομίας και του Πυροσβεστικού Σώματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της περ. β, παρ. Α 8, άρθρου 51, ν. 
3205/2003 «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις» (Α' 297). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Τις διατάξεις των παρ. 1 και 2 του άρθρου 5 του ν. 
2622/1998 (Α' 138) όπως αντικαταστάθηκαν με τις διατά¬ 
ξεις της παρ. 7 του άρθρου 1 του ν. 3181/2003 (Α' 218). 

4. Τ ις διατάξεις της παρ. 10 του άρθρου 9 του ν. 2734/1999 
(Α' 161) και της παρ. 2 του άρθρου 2 του ν. 3181/2003 (Α' 
218). 

5. Τ ις διατάξεις του π.δ/τος 394/2001 «Χρόνος εργα¬ 
σίας του προσωπικού της Ελληνικής Αστυνομίας» (Α' 
274). 

6. Τις διατάξεις π.δ/τος 210/1992 (Α' 99) Κωδικοποίηση 
διατάξεων Προεδρικών Διαταγμάτων του Κανονισμού 
Εσωτερικών Υπηρεσιών του Πυροσβεστικού Σώματος. 

7. Τις διατάξεις του π.δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

8. Τις διατάξεις της υπ’ αριθμ. 37930/ΔΙΟΕ 1264/14.10.2005 
(Β' 1432) απόφασης του Πρωθυπουργού και Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
ισχύει μετά την τροποποίησή της με την υπ’ αριθμ. 
5733/ΔΙΟΕ179/9.2.2006 (Β' 204) κοινή υπουργική απόφαση 
του Πρωθυπουργού και του Υπουργού Οικονομίας και 
Οικονομικών. 


9. Το γεγονός ότι από τις διατάξεις της παρούσας 
απόφασης προκαλούνται επιπλέον δαπάνες σε βάρος 
του Κρατικού Προϋπολογισμού που για το τρέχον έτος 
ανέρχονται στο ύψος των 6.148.000,00 ευρώ περίπου και 
για καθένα από τα επόμενα έτη, ανέρχονται στο ύψος 
των 24.595.000,00 ευρώ περίπου, οι οποίες θα αντιμε- 
τωπισθούν και θα αντιμετωπίζονται, ως εξής: 

α. Οι δαπάνες έτους 2007 για μεν το ποσό των 
3.479.000,00 ευρώ περίπου που αφορά την «ΕΛΛΗΝΙΚΗ 
ΑΣΤΥΝΟΜΙΑ» με μέριμνα του Υπουργείου Οικονομίας 
και Οικονομικών/ΓΛΚ και κατά το ποσό των 2.669.000,00 
ευρώ περίπου που αφορά το «ΠΥΡΟΣΒΕΣΤΙΚΟ ΣΩΜΑ», 
με μέριμνα του Υπουργείου Οικονομίας και Οικονομι- 
κών/Γ ΛΚ. 

β. Οι δαπάνες του έτους 2008 (13.918.000,00 ευρώ πε¬ 
ρίπου για την «ΕΛΛΗΝΙΚΗ ΑΣΤΥΝΟΜΙΑ» και 10.677.000,00 
ευρώ περίπου για το «ΠΥΡΟΣΒΕΣΤΙΚΟ ΣΩΜΑ») από τις 
πιστώσεις που θα εγκριθούν από το Υπουργείο Οικονο¬ 
μίας και Οικονομικών/ΓΛΚ στους αντίστοιχους Π/Υ εξό¬ 
δων των ίδιων ως άνω Φορέων, για το σκοπό αυτό. 

γ. Οι δαπάνες του έτους 2009 ύψους 24.595.000,00 
ευρώ και επόμενων ετών του ιδίου ύψους περίπου, 
(13.918.000,00 ευρώ περίπου για την «ΕΛΛΗΝΙΚΗ ΑΣΤΥ¬ 
ΝΟΜΙΑ» και 10.677.000,00 ευρώ περίπου για το «ΠΥΡΟ¬ 
ΣΒΕΣΤΙΚΟ ΣΩΜΑ») θα προβλέπονται στα αντίστοιχα 
σχέδια, των ίδιων ως άνω Φορέων και θα αντιμετωπί¬ 
ζονται από τις πιστώσεις που θα εγκρίνονται από το 
Υπουργείο Οικονομίας και Οικονομικών/Γ ΛΚ, σ' αυτούς 
(Π/Υ εξόδων) κάθε φορά για το σκοπό αυτό, αποφασί¬ 
ζουμε: 

Άρθρο 1 

Πεδίο εφαρμογής 

Στο ένστολο προσωπικό της Ελληνικής Αστυνομίας 
(Αστυνομικό Προσωπικό, Συνοριακούς Φύλακες και Ει¬ 
δικούς Φρουρούς) καθώς και του Πυροσβεστικού Σώ¬ 
ματος, χορηγούμε επίδομα αυξημένης επιχειρησιακής 
ετοιμότητας, το οποίο προβλέπεται από τις διατάξεις 
του άρθρου 51 του ν. 3205/2003 (Α' 297) και προσδιορί¬ 
ζεται σε ώρες νυκτερινής απασχόλησης. 

Αρθρο 2 

Δικαιούχοι - Όροι και προϋποθέσεις καταβολής 

1. Το επίδομα αυξημένης επιχειρησιακής ετοιμότητας 
καταβάλλεται στο Αστυνομικό προσωπικό, τους Συνο- 

ριακούς Φύλακες και Ειδικούς Φρουρούς της Ελληνικής 
Αστυνομίας και στο ένστολο προσωπικό του Πυροσβε¬ 
στικού Σώματος, που εκτελεί νυχτερινή υπηρεσία. 

2. Στο ένστολο προσωπικό της Ελληνικής Αστυνομί¬ 
ας και του Πυροσβεστικού Σώματος καταβάλλεται για 
κάθε ώρα νυχτερινής απασχόλησης και μέχρι 64 ώρες 
το μήνα κατ’ ανώτατο όριο, το ποσόν των δυο ευρώ και 
ενενήντα τριών λεπτών (2,93 €). 

3. Ως νυχτερινή υπηρεσία θεωρείται εκείνη που παρέ¬ 
χεται μεταξύ της 22.00 και της 06.00 ώρας. 

4. Το ανωτέρω επίδομα υπόκειται στις νόμιμες κρα¬ 
τήσεις και σε φόρο εισοδήματος και για την καταβολή 
του υποβάλλονται στη Δ/νση Διαχείρισης Χρηματικού 
του Αρχηγείου Ελληνικής Αστυνομίας και του Πυροσβε¬ 
στικού Σώματος, αντίστοιχα, στο τέλος κάθε μήνα ονο¬ 
μαστικές καταστάσεις με τα απαραίτητα στοιχεία, της 
πραγματοποιηθείσας νυχτερινής υπηρεσίας σύμφωνα 
με τα τηρούμενα υπηρεσιακά βιβλία, υπογεγραμμένες 
από τον Προϊστάμενο της οικείας Υπηρεσίας. 

5. Οι ώρες νυχτερινής απασχόλησης κατ' έτος δεν 
μπορεί να υπερβαίνουν τα 16.000.000 ώρες για το Αστυ¬ 
νομικό Προσωπικό, τους Συνοριακούς Φύλακες και τους 
Ειδικούς Φρουρούς και τα 6.144.000 ώρες για το Πυρο¬ 
σβεστικό Προσωπικό. 

Άρθρο 3 

Εξαιρέσεις από την καταβολή 

Το επίδομα αυξημένης επιχειρησιακής ετοιμότητας, 
δεν καταβάλλεται: 

1. Στο ένστολο προσωπικό της Ελληνικής Αστυνομίας 


για την εκτέλεση γραμματειακής ή γραφικής υπηρεσίας 
που προβλέπεται από την παρ. 1 εδαφ. α του άρθρου 1 
του π.δ. 394/2001 (Α' 274). 

2. Στους εκπαιδευόμενους των Σχολών, εφόσον εκτε- 
λούν εσωτερική υπηρεσία κατά τις νυχτερινές ώρες, στα 
πλαίσια της εκπαίδευσή τους. 

3. Στο προσωπικό το οποίο υπηρετεί στην Υπηρε¬ 
σία Ασφάλειας Βουλής των Ελλήνων και στην Εθνική 
Υπηρεσία Πληροφοριών, καθόσον για την κατάσταση 
ετοιμότητάς τους λαμβάνουν ειδική αποζημίωση για τις 
παρεχόμενες υπηρεσίες, λόγω του χώρου, τρόπου και 
ειδικών συνθηκών απασχόλησης. 

Αρθρο 4 

Καταργητική διάταξη 

Από την έναρξη ισχύος της παρούσης καταργείται 
κάθε προηγούμενη απόφασή μας που ρυθμίζει τα της 
χορήγησης του Επιδόματος Αυξημένης Επιχειρησιακής 
Ετοιμότητας, στο ένστολο προσωπικό της Ελληνικής 
Αστυνομίας και του Πυροσβεστικού Σώματος. 

Άρθρο 5 

Η παρούσα απόφαση ισχύει από την 1.9.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ Γ. ΠΟΛΥΔΩΡΑΣ 

